**Области мандата Савета за стварање подстицајног окружења за развој цивилног друштва**

|  |  |  |
| --- | --- | --- |
| **I** | **Слобода удруживања и**  **слобода окупљања** | Подразумева експертске области: законски оквир за слободу удруживања у Републици Србији; примена међународних стандарда у области слободе удруживања; мониторинг, истраживање и заговарање у области слободе удруживања, укључујући право на тражење финансијских ресурса; самосталност од јавне власти у раду и функционисању удружења; удружења која немају статус правног лица. |
| Подразумева експертске области: законски оквир за остваривање права на мирно окупљање у Републици Србији; примена међународних стандарда у области слободе окупљања, мониторинг, истраживање и заговарање у области слободе окупљања, укључујући праћење остваривања права на слободу окупљања. |
| **II** | **Слобода изражавања** | Подразумева експертске области: законски оквир у области слободе изражавања у Републици Србији; примена међународних стандарда у области слободе изражавања; мониторинг, истраживање и заговарање у области слободе изражавања укључујући праћење остваривања права на слободу изражавања и права на слободу изражавања на интернету. |
| **III** | **Укључивање грађана у процес доношења одлука** | Подразумева експертске области: законски и стратешки оквир за учешће грађана у доношењу одлука; сарадња јавне власти и организација цивилног друштва; механизми учешћа јавности у процесу доношења одлука; механизам јавних консултација и јавних расправа; учешће организација цивилног друштва у радним групама и радним телима којa формира јавнa власт; |
| **IV** | **Транспарентност и приступ информацијама** | Подразумева експертске области: приступ информацијама од јавног значаја (Закон о слободном приступу информацијама од јавног значаја); транспаретност и одговорност државне управе; |
| **V** | **Правни оквир за деловање организација (правни и финансијски оквир деловања)** | Подразумева експертске области: порески/фискални положај организација цивилног друштва и институција које дају донације; порески и рачуноводствени положај организација цивилног друштва – питања утицаја рачуноводствених прописа на организације цивилног друштва; правила финансијског извештавања; однос организација цивилног друштва са пружаоцима финансијских услуга; питања утицаја мера против спречавања прања новца и финансирања тероризма на организације цивилног друштва; обавезе удружења које произилазе из примене Закона о централној евиденцији стварних власника. |
| **VI** | **Финансирање из јавних средстава** | Подразумева експертске области: расподела јавних средстава за подршку пројектима и програмима организација цивилног друштва; процедуре јавних конкурса; решавање сукоба интереса; јавна/државна нефинансијска подршка организацијама цивилног друштва; |
| **VII** | **Филантропија** | Подразумева експертске области: законски оквир за давања појединаца и корпорација; пореске олакшице за давања; друштвено одговорно пословање, мониторинг, истраживање и заговарање у области правног оквира и праксе добротворних давања у Републици Србији; |
| **VIII** | **Пружање услуга** | Подразумева експертске области: законски оквир за пружање услуга; процедуре пружања услуга од стране организација цивилног друштва; финансирање пружања услуга које пружају организације цивилног друштва; јавне набавке у области пружања услуга; мониторинг, истраживање и заговарање у области правног оквира и праксе за пружање услуга од стране организација цивилног друштва, укључујући и специфичне области за пружање услуга: нпр. услуге социјалне заштите, заштита потрошача, СОС телефони и подршка за жене и децу жртве насиља, бесплатна правна помоћ, културне, образовне услуге. |
| **IX** | **Волонтирање, неформално образовање и грађански активизам** | Правни оквир и пракса у области волонтирања (Закон о волонтирању); неформално образовање, укључујући грађанско васпитање и образовање одраслих. |